ШЕНДІЛЕР ОБАЛ-САУАПТЫ БІЛЕ МЕ?
"ШЕНДІЛЕР ОБАЛ-САУАПТЫ БІЛЕ МЕ?" | "https://abai.kz/post/40205"
TITLE: ШЕНДІЛЕР ОБАЛ-САУАПТЫ БІЛЕ МЕ?
URL: https://abai.kz/post/40205
META: "ШЕНДІЛЕР ОБАЛ-САУАПТЫ БІЛЕ МЕ?" | "https://abai.kz/post/40205"
DATE: 15.09.2015
AUTHOR(s): Абай-Ақпарат
TOTAL WORDS: 357
TEXT: Қай адам да, қайсы дінді ұстаушы да үм­іт­тен айы­рылмауға тырысады. Расы, үмітін жо­ғалт­қан адам­ның – өмірінің мән-мағынасы да жо­йылады. Керек десеңіз, қатты қиналып, қа­палыққа түскен кісінің де тізесін бүктірмей, та­банын тайдырмайтын күш – болмашы маз­даған үміт шырағы. Бәлкім, бұл – лапылдап-алау­лаған жалын да болмас, десе де, аз ғана шы­рақтың өзі пенденің рухын сындармай, ертеңге жетелейді... Қазақ билігінің қазіргі мұнар-шыңындағы үкі­мет басшысы Кәрім МӘ­СІМ­­ОВ бас­тап, Ұлттық банк төрағасы Қайрат КЕЛІМБЕТОВ қостаған бір топ білімі төмен, білігі кем топ – қазақ даласындағы үміт шырағын «үп» деп үрлеп, сөндіріп тастады... Абай айтқан: «Өтірік, өсек, мақтаншақ... Ерін­шек, бекер мал шашпақ» -тың арты ашылып, үкімет пен бас банк жетекшілерінің жетесіздігінің кесірінен тең­генің АҚШ долларына шаққандағы бағамы - 1 АҚШ доллары - 260 тең­ге­ден асып, АИ-92 маркалы бензиннің 1 литрінің бағасы – 128 теңгеге бір-ақ шарықтады. Доллар мен бензиннің бағасы ас­пан­ға шапшып жатса, әлгі маз­даған үміт шырағын «жалп» сөндіріп алғандар жерге басымен шаншыла қадалып, жермен-жексен болуда. ...Сенбі күні Алматыда бір жас ана өзінің 8 және 2 жастағы екі баласын бес­інші қабаттан бір-бірлеп жер­ге лақтырып-тастап, соңы­нан өзі секірді. Үлкен баласы сол жерде қайтыс болды, қазір кішісі мен анасы аурухананың «Жан сақтау» бөлімінде жатыр... Бұл - жұртқа мәлім жал ­ ғыз мысал ғана. Ал, елі­міздің барлық аймағы бой­ынша қандай қайғы-қасі­рет­тердің орын алып жат­қандығы Аллаға ғана аян!.. Түйін мынау: обал-сауап­тың не екенін білсе, соңғы оншақты жылдың көлемінде қайта-қайта үкімет бас­қар­ып: «Қазақстанда дағ­­да­рыс болмайды, біз керісінше индустриалдық-инновациялық даму дең­гейін көтерудеміз» - деп, жалған сөйлеп, халықты алдаған үкімет басшысы Кәрім Мәсімов әлгі бесінші қабаттан лақтырылған сә­биді; ал, «Теңгеміздің қуаты күшті, Қазақстанда девальвация болмайды» - деп мәлімдеген Ұлттық банктің өтірікші төрағасы Қайрат Келімбетов қия­нат көрген ананы жеке қам­қорлығына алып, асы­рап-бақсын! Меніңше, нағыз әділдік – осылайша басталуға тиіс! Әркім өзінің сөзі мен ісіне жауап берсін! Әрине, тиісті орындар бұл қасіретті «отбасылық кикілжіңге», «күйеуінің қа­тал­дығына», «енесінің ес­сіз­дігіне» жауып, бұрып жі­беруді қазірдің өзінде бас­тап кетті. Тіпті, «отағасы мешітте жұмыс істейді екен» деген асыл дінімізге қарсы дәлелсіз дәйектер да айтылып қалды... Біздіңше, бұл – еліміздегі жан түршігерлік тұңғыш жағ­дай болғандықтан, мұның себеп-салдары тым тереңде жатқан сияқты.. ...Менің тағы бір ойым айтады: «Әй, қайдам, Айдын Айымбетовтей айбынды ғарышкері үстіне су бүркітіп-шоқынып, крест құшақтаған ҚАЗАҚ ҚОҒАМЫНЫҢ қай қылығына да таң қалуға болмас...» Қажымұқан ҒАБДОЛЛА Аbai.kz
